Randolph Quirk

She çhengoayllee Manninagh eh Charles Randolph Quirk, y Barran Quirk, CBE, FBA (1920-2017). Va Quirk ruggit ayns Lammal, Skylley Maayl, Mannin 'sy vlein 1920. She mac lesh e phaarantyn Thomas as Amy Randolph Quirk t'ayn. Ren eh goll dys Colleish Ree Illiam, as lurg eh shen, hie eh dys Colleish Ollooscoill Lunnin son y Vaarle y lhaih fo currym Albert Hugh Smith. Hoshee e studeyryssyn 'sy vlein 1939, agh hie ad er nyn groghey car y Nah Chaggey Dowanagh, as ren eh creaghney ad eddyr ny bleeantyn 1945 as 1947. Hooar eh MA, PhD, as D. Lit as haink er dy ve ny olloo jeh'n Vaarle ayns Colleish Ollooscoill Lunnin veih 1947 derrey 1954. Haink er dy ve ny lhaihder ayns Ollooscoill Durham 'sy vlein 1954, as haink er dy ve ny olloo ayn 'sy vlein 1958. Hie eh er ash gys Colleish Ollooscoill Lunnin myr Olloo 'sy vlein 1960 as 'sy vlein 1968 ren eh goaill eiyrtys er Smith myr Olloo Quain derrey yn vlein 1981.

Ren eh lhaih leaghtyn as ynsaghey sheminaareyn ayns Colleish Ollooscoill Lunnin 'sy Çhenn Vaarle as ayns Shennaghys y Vaarle.

Ronney:Ruggyryn 'sy vlein 1920
Ronney:Baaseyn 'sy vlein 2017
Ronney:Çhengoaylleeyn Manninagh
Ronney:Screeudeyryn firryn Manninagh
Ronney:Grammeydeyryn y Vaarle